Brian McCardie a murit în mod subit la numai 59 de ani. Actorul era cunoscut mai ales pentru rolurile sale din producția Line of Duty, iar anunțul devastator a fost făcut public chiar de sora lui.
Industria internațională a filmului este în doliu după ce un mare actor s-a stins din viață. Este vorba despre starul de origine scoțiană, cunoscut mai ales din serialele TV Outlander și Line of Duty, Brian McCardie.
Vestea tragică a făcut înconjurul lumii și a fost anunțată chiar de sora lui. Sarah a transmis prin intermediul rețelei sociale X- fostul Twitter că McCardie a murit în mod subit, acasă.
Decesul s-a produs pe data de 28 aprilie 2024, dar nu a fost anunțată nicio cauză oficială a morții. Ea mai adăugat că înmormântarea va avea loc în zilele care urmează, fără a dezvălui o dată precisă.
„Cu mare tristețe anunțăm trecerea în neființă a lui Brian James McCardie, fiu iubit, frate, unchi și prieten drag pentru atât de mulți. Brian a murit brusc acasă, duminică, 28 aprilie. Un actor minunat și pasionat pe scenă și pe ecran.
Brian și-a iubit munca și a atins multe vieți și a plecat mult prea devreme”, este anunțul devastator făcut de către sora lui Brian McCardie despre moartea subită îndrăgitului actor.
Agenția lui McCardie, United Agents, a spus că a fost „norocoasă” pentru că a avut ocazia de reprezenta „un actor cu un talent atât de mare”. Decesul este greu de acceptat pentru cei care l-au cunoscut, dar și pentru fani.
„Suntem șocați și atât de profund întristați de vestea tragică a morții subite a lui Brian McCardie. A fost un actor cu un talent atât de mare pe care am avut norocul să-l reprezentăm, iar gândurile noastre sunt foarte mult la familia și prietenii lui în această perioadă dificilă”, se arată într-un comunicat, conform 7news.com.
Brian McCardie a mai jucat în drama BBC Time (2021) și în thriller-ul de acțiune Speed 2 (1997) alături de Sandra Bullock. De asemenea, a avut un rol în filmul istoric Rob Roy (1995).